Merimiehen morsian (Avellan)
Tuuli yltyy liehumaan,
 Seilit kaikki nostetaan,
 Laiva kaukoteille lentää,
 Tiesi koska jällen entää!

 Poika, josta tänne jäin,
 Silmäs luotkos taaksepäin,
 Oi, sun nähdä vielä voisi,
 Ellei itku tiellä oisi.

 Siivet jos mun kannattais,
 Lokkina jos olla sais,
 Seuraisinpa ilomiellä
 Halki mailman sua tiellä!

 Saapuisin, minn’ saapunet,
 Kääntäisin, kuin kääntelet,
 Lenteleisin, leuhottaisin,
 Silmäystä sulta saisin.

 Vaan ma tyttö raiskainen,
 Siivitöinnä, poloinen,
 Liinallani itkuisella
 Voin vaan täällä viitteellä.

 Kanssas kun en päässynnä,
 Täytyy taakse lähteä,
 Vielä illan kestäessä,
 Seilin vielä siintyessä;

 Täytyy kauvas karkottaa
 Kaiho, mi mun lohduttaa,
 Kyynelhelmi pyykiellä,
 Äidiltäni kätkiellä.

Merenkulku